ບັນດາຜູ້ສະມັກເລືອກຕັ້ງ ໂຄສະນາຫາສຽງ ຢ່າງໃຫຍ່ ໃນມຽນມາ (ເບິ່ງວີດີໂອ) 
ບັນດາຜູ້ສະມັກເລືອກຕັ້ງ ໂຄສະນາຫາສຽງຢ່າງຂຸ້ນຂ້ຽວ ສໍາລັບການເລືອກຕັ້ງ ໃນວັນອາທິດມື້ອື່ນນີ້ ເຖິງແມ່ນຫລາຍໆຄົນມີຄວາມກັງວົນ ກ່ຽວກັບການປ່ອນບັດ.
ປະຊາຊົນມຽນມາຜູ້ມີສິດເລືອກຕັ້ງ ຈະພາກັນໄປໃຊ້ສິດຂອງເຂົາເຈົ້າ ໃນວັນອາທິດມື້ອື່ນນີ້ ໃນການເລືອກຕັ້ງຮອບພິເສດ ເພື່ອປ່ອນບັດເອົາຜູ້ແທນເຂົ້ານັ່ງ ໃນບ່ອນນັ່ງທີ່ເປົ່າວ່າງລົງ ໃນສະພາແຫ່ງຊາດ ຊຶ່ງອາດຈະເປັນການເລືອກຕັ້ງ ທີ່ນໍາເອົາຜູ້ສະມັກເລືອກຕັ້ງຝ່າຍຄ້ານ ອັນໂຮມທັງທ່ານນາງອອງ ຊານ ຊູຈີ ນໍານັ້ນ ເຂົ້າມາຮ່ວມໃນລັດຖະບານ ທີ່ພວກເຂົາເຈົ້າໄດ້ ຫລີກລ່ຽງ ມາເປັນເວລາຫລາຍສິບປີ ຜູ້ສື່ຂ່າວວີໂອເອ Danielle Bernstein ສົ່ງລາຍງານ ກ່ຽວກັບເລື່ອງນີ້ ມາຈາກນະ ຄອນຢ່າງກຸ້ງ ດັ່ງວັນນະສອນຈະນໍາມາສະເໜີທ່ານ ການສະແດງສິນລະປະການຕໍ່ສູ້ແບບດັ້ງເດີມຂອງຊາວມຽນມາ ແມ່ນເປັນລາຍການສະແດງ ໃຫ້ຜູ້ຄົນຊົມຢ່າງນຶ່ງ ໃນການໂຄສະນາຫາສຽງ ຂອງຜູ້ສະມັກເລືອກຕັ້ງຄົນນຶ່ງຈາກພັກ USDP ຂອງລັດຖະບານ ມຽນມາ ທີ່ເປັນພາຄີກັບຝ່າຍທະຫານ ໃນການເລືອກຕັ້ງເທື່ອຫລ້າສຸດ ເມື່ອປີ 2010 ນັ້ນ ພວກກຸ່ມຝ່າຍຄ້ານກັບບັນດາລັດຖະບານ ຕາເວັນຕົກ ພາກັນປະນາມການປ່ອນບັດວ່າ ບໍ່ຂາວສະອາດແລະມີການສໍ້ໂກງ ຜູ້ສະມັກເລືອກຕັ້ງຂອງພັກລັດຖະບານ ທ່ານນາງ ເລ ເລ ເອ ຖິ້ມໂທດໃສ່ການຂາດປະສົບ ປະການວ່າ ເປັນສາເຫດທີ່ພາໃຫ້ມີຄວາມ ຂາດຕົກບົກຜ່ອງ ບໍ່ຖືກຕ້ອງຕ່າງໆນາໆ ໃນອະ ດີດນັ້ນ ແລະປະຕິເສດຕໍ່ຂໍ້ກ່າວຫາທີ່ວ່າ ພັກຂອງທ່ານນາງໄດ້ຊຶ້ຈ້າງຈອບອອຍ ເອົາພວກ ປ່ອນບັດ ຫລືວ່າຂົ່ມຂູ່ພວກເຂົາເຈົ້າ ທ່ານນາງ ເລ ເລ ເອ ເວົ້າວ່າ: “ ທ່ານນາງ ເລ ເລ ເອ ກໍາລັງເອີ່ຍເຕື້ອງໄປ ເຖິງທ່ານນາງ ອອງ ຊານຊູຈີ ທີ່ໄດ້ກັບຄືນ ມາສູ່ວົງການການເມືອງອີກ ລຸນຫລັງເວລາ 20 ປີທີ່ ໄດ້ຖືກກັກບໍລິເວນຫລາຍຄັ້ງ ໃຫ້ ຢູ່ໃນແຕ່ເຂດບ້ານເຮືອນ ການເລືອກຕັ້ງ ເອົາທ່ານນາງເປັນຜູ້ແທນ ຕາມທີ່ໃຜໆກໍ ຄາດໝາຍກັນນັ້ນ ຄາດວ່າຈະເປັນການຫັນ ປ່ຽນທາງການເມືອງທີ່ສໍາຄັນ ເວລາທ່ານ ນາງເຂົ້າຮ່ວມ ໃນຄະນະລັດຖະບານທີ່ທ່ານ ນາງເຄີຍໄດ້ຄັດຄ້ານ ບັນດາສະມາຊິກຝ່າຍຄ້ານພາກັນຫວັງວ່າ ການເຂົ້າປະກອບສ່ວນໃນລະບົບນຶ່ງ ທີ່ມີ ຄວາມຂາດຕົກບົກຜ່ອງນັ້ນ ຈະເປັນຫົນ ທາງນຶ່ງທີ່ຊ່ວຍໃຫ້ມີການປ່ຽນແປງເກີດຂຶ້ນ ທ່ານ ທູ ເວ ເປັນປະທານຂອງພັກປະຊາທິ ປັດແຫ່ງມຽນມາ ທີ່ໄດ້ສົ່ງສຽງປະທ້ວງອອກມາ ເວລາທີ່ທ່ານເຫັນວ່າ ມີຫີບປ່ອນບັດທີ່ເຕັມໄປ ດ້ວຍບັດຄະແນນສຽງ ໂຜ່ມາຈາກໃສບໍ່ຮູ້ ໃນໄລຍະຫລາຍໆຊົ່ວໂມງສຸດທ້າຍຂອງການປ່ອນບັດ ຄັ້ງປີ 2010 ທີ່ທ່ານປາໄຊໃນການເລືອກຕັ້ງນັ້ນ ທ່ານ ທູ ເວ ເວົ້າວ່າ: ທ່ານນາງ ພິວ ພິວ ທິນ ເປັນດາວຮຸ່ງດວງໃໝ່ໃນພັກສັນນິບາດແຫ່ງຊາດເພື່ອປະຊາທິປະໄຕ ແລະເປັນເຈົ້າຂອງຄລີນິກປິ່ນປົວເຊື້ອໄວຣັສ HIV ແລະໂຣກ AIDS ໃຫ້ຟີ ບໍ່ຄິດຄ່າ ຢູ່ໃນເຂດນອກນະຄອນຢ່າງກຸ້ງ ແລະກໍເປັນຜູ້ສະມັກເລືອກຕັ້ງຊື່ສຽງໂດ່ງດັງຜູ້ນຶ່ງ ທີ່ຍັງມີຄວາມເປັນຫ່ວງຢູ່ ກ່ຽວກັບຄວາມບໍ່ສັດຊື່ໃນການເລືອກຕັ້ງ ທ່ານນາງ ພິວ ພິວ ທິນ ເວົ້າວ່າ: ການປ່ອນບັດໃນວັນອາທິດມື້ອື່ນນີ້ ແມ່ນ ເພື່ອເລືອກເອົາຜູ້ແທນເຂົ້ານັ່ງໃນ 45 ບ່ອນ ທີ່ເປົ່າວ່າງລົງໃນສະພາ ຊຶ່ງກໍຄາດກັນວ່າ ຄົງຈະບໍ່ພາໃຫ້ມີການປ່ຽນແປງໃນດຸນຂອງ ອໍານາດໃນສະພາແຕ່ຢ່າງໃດ ແຕ່ທ່ານມ່ອງ ວັນທາ ນັກວິເຄາະຂ່າວການເມືອງຂອງວາ ທີ່ນະຄອນຢ່າງກຸ້ງ ກ່າວວ່າ ເຖິງຢ່າງໃດ ທ່ານກໍຍັງເຊື່ອວ່າ ການເລືອກຕັ້ງຄັ້ງນີ້ມີ ຄວາມສໍາຄັນຢູ່ ທ່ານ ມ່ອງ ວັນທາ ເວົ້າວ່າ: ເຖິງແມ່ນຈະມີຄວາມສົງໃສກ່ຽວກັບຄວາມຍຸຕິທໍາຂອງການເລືອກຕັ້ງກໍຕາມ ແຕ່ບັນດາຜູ້ສັງເກດການທັງໝົດ ຕ່າງກໍຖືວ່າ ການເລືອກຕັ້ງຄັ້ງນີ້ເປັນບາດກ້າວທີ່ສໍາຄັນອັນນຶ່ງຂອງມຽນມາ ບົນເສ້ນທາງໄປສູ່ການປະຕິຮູບ ທີ່ບໍ່ແນ່ນອນນັ້ນ